Jaseňovec (prítok Hornádu)

Jaseňovec je vodný tok v Branisku a Hornádskej kotline na území okresu Spišská Nová Ves a Gelnica. Je to ľavostranný prítok Hornádu, ktorý má dĺžku približne 5,3 km a je tokom V. rádu. 

 Priebeh toku 
Potok pramení na juhozápadnom okraji Braniska, v geomorfologickom podcelku Sľubica, na juhozápadnom úbočí Predného Moravca (), v nadmorskej výške približne  Prameň sa nachádza v lesnom poraste v neveľkej doline, v lokalite Ortovnica, odkiaľ tečie juhozápadným smerom k obci Vojkovce. Tu sa dostáva na okraj pohoria Branisko a jeho podcelku Sľubica a svojim tokom tvorí hranicu s Hornádskou kotlinou, jej podcelkom Hornádske podolie a geomorfologickou časťou Kluknavská kotlina. Priberá ľavostranný prítok z lokality Košiare, onedlho, na strednom toku tiež pravostrannú Kaľavu z lokality Lány a opäť ľavostranný prítok zo svahov Svibíka (). Juhovýchodným smerom lemuje okraj Braniska a na úbočí vrchu Gavart () preteká malou vodnou nádržou, kde priberá ďalšie dva menšie prítoky. Na dolnom toku, už v Kluknavskej kotline, sa vlní a západne od Richnavy sa v nadmorskej výške približne  vlieva ľavostranne do rieky Hornád. Potok patrí do širšieho povodia rieky Slaná.

Potok pramení a na hornom toku preteká katastrálnym územím obce Vojkovce v okrese Spišská Nová Ves, následne pokračuje katastrom obce Kaľava a napokon územím Richnavy v okrese Gelnica v Košickom kraji.

 Referencie 

 Pozri aj 
 Hornádska kotlina, Hornádske podolie, Kluknavská kotlina
 Branisko, Sľubica

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Branisku
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Gelnica
Kategória:Vodné toky v okrese Spišská Nová Ves
Kategória:Vojkovce
Kategória:Richnava (okres Gelnica)
Kategória:Kaľava